Oupa help Zanélle om te wen | Netwerk24
03 April 2018 20:26
Zanélle Swanepoel van Hazel­dean, Pretoria-Oos, is die Fe­bruarie-wenner in Beeld se Baba van die Jaar 2017-kompetisie.
Zanélle is op 22 September in die Life Wilgers-hospitaal gebore en is Ruzélle en Rosendo se eersteling.
Sy is ook die eerste kleinkind in die familie en dit was juis oupa Rudi de Wet, Ruzélle se pa, wat ruim bygedra het om stemme bymekaar te kry.
Van Zanélle se geboorte onthou Rosendo daardie oomblik wat sy sy hand gevat het en hoe verras hy was oor hoe sterk haar greep was. Haar haredos was ook ’n groot verrassing, sê Ruzélle.
“Zanélle is ’n rustige kind en word altyd met ’n glimlag wakker. Ons droom vir Zanélle is dat sy die Here sal leer ken.”
’n Eennag-wegbreek vir haar en nog twee mense, ontbyt ingesluit, van R4 000 in ’n uitgesoekte oord van die Legends Hospitality-groep;
’n Vakansie ter waarde van R3 500 in enige plaaslike For­ever Resorts-oord;
’n Geskenkbewys van Prima Toys;
’n Geskenkpak met Afrikaanse boeke van Penguin Random House;
’n Geskenkbewys van Bata;
’n Geskenkpak van 4aKid; en
’n Gasverskyning deur Ollie die Nar op sy of haar verjaardagpartytjie.
Wil jy jou baba inskryf? Deelnemers moet jonger as 12 maande wees. Stuur e-pos na ­babas@beeld.com.
Meer oor: Beeld | Pretoria-Oos